কুষ্টিয়া পাবলিক লাইব্রেরি

কুষ্টিয়া পাবলিক লাইব্রেরি কুষ্টিয়া জেলার একটি প্রাচী গ্রন্থাগার। ১৯১০ সালে কুষ্টিয়ার স্বনামধন্য জমিদার ও ব্যক্তিদের মাধ্যমে গ্রন্থাগারটি স্থাপিত হয়। গবেষক আবুল আহসান চৌধুরী কর্মজীবনে এই গ্রন্থাগারের সম্পাদক ছিলেন।

 ইতিহাস 

 প্রতিষ্ঠার ইতিহাস 

১৯১০ সালে নদিয়া জেলার অন্তর্গত কুষ্টিয়া মহকুমার তৎকালীন প্রশাসক কৃষ্ণদয়াল প্রামণিকের উৎসাহ পেয়ে গৌরিশঙ্কর আগরওয়াল একটি গ্রন্থাগার প্রতিষ্ঠার জন্য কুষ্টিয়ার নবাব সিরাজউদ্দৌলা রোডে (তৎকালীন নাম হাই স্ট্রিট) ১০ কাঠা জমি দান করেন। কুষ্টিয়ার বাড়াদী জমিদার হরিশচন্দ্র রায় গ্রন্থাগারের ভবনটি নির্মাণ করে দেন।

 যুদ্ধ ও রাজনৈতিক প্রভাব 

প্রথম ও দ্বিতীয় বিশ্বযুদ্ধ এবং বাংলাদেশের স্বাধীনতা যুদ্ধের সময় গ্রন্থাগাটির যথেষ্ট ক্ষতি হয়। ভারত বিভাজনের কারণে গ্রন্থাগারের অনেক পৃষ্ঠপোষক ভারতে চলে যান। ফলে গ্রন্থাগারটি প্রায় অচল হয়ে যায়। ১৯৪৭–১৯৫২ সাল পর্যন্ত গ্রন্থাগারের কার্যক্রম বন্ধ ছিল। গ্রন্থাগারের সবচেয়ে বেশি ক্ষতি হয় এটি স্থানান্তরের ফলে। সরকারি প্রয়োজনে সাময়িক ভিত্তিতে গ্রন্থাগার ভবনটি দখল নেয় এবং গ্রন্থাগারটি মহকুমা কার্যালয়ে স্থানান্তর করা হয়। গ্রন্থাগার স্থানান্তরের সময় ভূমিস্বত্ব সংক্রান্ত গুরুত্বপূর্ণ দলিলপত্র হারিয়ে যায়। গ্রন্থাগারের জমির পশ্চিম দিকে পাকিস্তান সরকারের সময়ে কুষ্টিয়া জেলা পরিষদ ডাকবাংলো নির্মাণ করা হয়।

 বর্তমান অবস্থা  

বর্তমানে গ্রন্থাগারের বইয়ের সংখ্যা ২৫,০০০ এর বেশি। প্রতিষ্ঠার পর থেকেই একটি গ্রন্থাগার পরিচালনা পরিষদ গ্রন্থাগারের যাবতীয় কার্যক্রম পরিচালনা করছে। বর্তমানে গ্রন্থাগারের দৈনন্দন কার্যাবলী সম্পন্ন করার জন্য ৫ জন কর্মচারী রয়েছেন এবং পাঠকের সংখ্যা উল্লেখযোগ্যভাবে হ্রাস পেয়েছে। শুধুমাত্র গ্রন্থাগার ভবনের দ্বিতীয় তলা তলায় গ্রন্থাগারটি পরিচালিত হচ্ছে। নিচতলা অন্য প্রতিষ্ঠানকে ভাড়া দেওয়া হয়েছে। বর্তমানে গ্রন্থাগারের সামনের মাঠে বিভিন্ন মেলার আয়োজন হয়ে থাকে।

 গ্রন্থাগার ভবন 

১৯১০ সালে বাড়াদীর জমিদার হরিশচন্দ্র রায় চৌধুরী গ্রন্থাগারের ভবনটি নির্মাণ করে দিয়েছিলেন। ভবনের উভয় তলাতেই সম্মুখ‌দিকে বারান্দা রয়েছে এবং জোড়া গোলাকার স্তম্ভ রয়েছে। বর্তমানে মোট জমির পরিমাণ ।

 আরও দেখুন 

 ইসলামী বিশ্ববিদ্যালয় কেন্দ্রীয় গ্রন্থাগার
 শিলাইদহ কাছারি বাড়ি

 তথ্যসূত্র 

 বহিঃসংযোগ 




বিষয়শ্রেণী:কুষ্টিয়া জেলার গ্রন্থাগার
বিষয়শ্রেণী:কুষ্টিয়া ভিত্তিক সংগঠন
বিষয়শ্রেণী:বাংলাদেশের গ্রন্থাগার
বিষয়শ্রেণী:১৯১০-এ প্রতিষ্ঠিত
বিষয়শ্রেণী:১৯১০-এ ব্রিটিশ ভারতে প্রতিষ্ঠিত
বিষয়শ্রেণী:কুষ্টিয়ার ভবন ও স্থাপনা